b"\n_START_ARTICLE_\nShiver\n_START_SECTION_\nInformaci\xc3\xb3\n_START_PARAGRAPH_\nLa can\xc3\xa7\xc3\xb3 fou composta per Chris Martin el 1998 pensant en la cantant australiana Natalie Imbruglia, tot i que tamb\xc3\xa9 es comentava que estava inspirada en exxicotes de quan era adolescent. Fou gravada als estudis Rockfield Studios de Gal\xc2\xb7les gr\xc3\xa0cies al seu representant Dan Keeling, per\xc3\xb2 aquest no qued\xc3\xa0 gaire satisfet amb el resultat de les gravacions i va conv\xc3\xa8ncer el grup per refer algunes parts de la can\xc3\xa7\xc3\xb3 i tornar-la a enregistrar als Parr Street Studios de Liverpool. Ken Nelson fou el productor escollit per treballar en el seu \xc3\xa0lbum de debut i va introduir alguns canvis en la m\xc3\xbasica i la veu de Martin._NEWLINE_La can\xc3\xa7\xc3\xb3 fou rebuda positivament, arribant a la 35a posici\xc3\xb3 a la llista brit\xc3\xa0nica de senzills i a la 26a en l'estatunidenca de m\xc3\xbasica rock. Tot i ser una de les m\xc3\xa9s velles del grup, continua sent una de les favorites pel p\xc3\xbablic en els concerts. Per aquest motiu va apar\xc3\xa8ixer en la compilaci\xc3\xb3 Live 2003 que va editar el grup l'any 2003. El videoclip fou dirigit pel cinemat\xc3\xb2graf Grant Gee, on apareix el grup tocant en un petit estudi._NEWLINE_Posteriorment fou inclosa en la banda sonora del videojoc Guitar Hero World Tour."